Қазақстан Республикасы Стратегиялық жоспарлау және реформалар агенттігі

Қазақстан Республикасы Стратегиялық жоспарлау және реформалар агенттігі — мемлекеттік жоспарлау жүйесінің негізгі орталығы. Агенттік стратегиялық жоспарлау, мемлекеттік статистика салаларына және реформалар жүргізуге жетекшілік етеді. Стратегиялық жоспарлау және реформалар агенттігі Қазақстан Республикасының Президентіне тікелей бағынады және есеп береді. Тарихы Стратегиялық жоспарлау және реформалар агенттігі алғаш рет 1997 жылы Стратегиялық жоспарлау агенттігінің орнына құрылған. 1999 жылы ол Стратегиялық жоспарлау агенттігі болып өзгертіліп, 2002 жылы ҚР Экономика және бюджеттiк жоспарлау министрлiгiне қосылды. 2020 жылы агенттік қайта қалпына келтіріліп, ҚР Ұлттық экономика министрлігінің стратегиялық жоспарлау және мемлекеттік статистикалық қызмет салаларындағы функциялары мен өкілеттіктері берілді. Сонымен бірге министрліктің Статистика комитеті агенттіктің Ұлттық статистика бюросы болып қайта құрылды. Міндеттері * стратегиялық жоспарлау саласындағы мемлекеттік саясатты қалыптастыру және іске асыру бойынша ұсыныстарды тұжырымдау; * мемлекеттік басқару жүйесін жетілдіру мен жаңғыртуға қатысу; * елдің бәсекеге қабілеттілігі мен халықтың әл-ауқатын арттыруға бағытталған реформаларды жүзеге асыру тәсілдерін әзірлеу; * мемлекеттік статистикалық қызметті дамыту, оның ішінде статистикалық әдіснаманы қалыптастыру және статистикалық ақпараттың анықтығын қамтамасыз ету арқылы дамыту. Атқарымдары 1) Қазақстан Республикасындағы мемлекеттік жоспарлау жүйесінің мәселелері бойынша нормативтік құқықтық актіні әзірлеу; 2) мемлекеттік жоспарлау жүйесінің әдіснамасы мәселелерін реттейтін құқықтық актілерді әзірлеу және бекіту; 3) мемлекеттік жоспарлау жүйесін жетілдіру бойынша ұсыныстарды тұжырымдау; 4) Қазақстан Республикасының ұзақ мерзімді стратегиялық даму жоспарларын әзірлеу, түзету, олардың іске асырылуын мониторингтеу мен бағалау, Мемлекеттік жоспарлау жүйесінің өзге де құжаттарына мониторинг пен бағалау жүргізу; 5) Мемлекеттік жоспарлау жүйесінің құжаттарын дайындау, келісу, олардың іске асырылу барысын мониторингтеу мен бағалау кезінде мемлекеттік органдар мен квазимемлекеттік сектор субъектілерінің қызметін үйлестіру; 6) Қазақстан Республикасы Президентінің тапсырмасы бойынша реформаларды жүзеге асыру тәсілдерін, реформаларды жүзеге асыруға қажетті нормативтік құқықтық актілердің жобаларын әзірлеу, сондай-ақ олардың іске асырылу барысын мониторингтеу мен бағалау; 7) ведомствоаралық келіспеушіліктер туындаған жағдайда реформаларды іске асыруға, мемлекеттік жоспарлау жүйесінің құжаттарын әзірлеу мен іске асыруға байланысты мәселелер бойынша сараптамалық қорытындылар беру; 8) мемлекеттік органдардың мемлекеттік басқару жүйесін жетілдіруге бағытталған ұсыныстарын келісу; 9) елдің дамуын, халықаралық үрдістерді стратегиялық болжау және оларға талдау жүргізу, сондай-ақ тиісті ұсыныстарды тұжырымдай отырып, әлемдік тәжірибені зерделеу; 10) мемлекеттік органдар қызметінің тиімділігіне бағалау жүргізу әдіснамасын жетілдіру, олардың тиімділігінің көрсеткіштерін айқындау, сондай-ақ ұлттық және ведомстволық статистиканың уақтылы және анық деректеріне қол жеткізуді қамтамасыз ету бөлігінде орталық мемлекеттік органдар мен облыстардың, республикалық маңызы бар қалалардың, астананың жергілікті атқарушы органдары қызметінің тиімділігіне жыл сайынғы бағалау жүргізуге уәкілеттік берілген мемлекеттік органдардың қызметін үйлестіру; Құрылымы Департаменттері * Агенттік Төрағасының хатшылығы * Жұмылдыру дайындығы, ақпараттық қауіпсіздік және мемлекеттік құпияларды қорғау қызметі * Коммуникация қызметі * Макроэкономикалық саясат департаменті * Ішкі аудит қызметі * Персоналды дамыту және басқару қызметі * Әлеуметтік сала департаменті * Әкімшілік-құқықтық қамтамасыз ету департаменті * Институционалдық даму департаменті * Экономика салалары департаменті * Стратегиялық жоспарлау және реформалар мониторингі департаменті Бюросы * Ұлттық статистика бюросы ** «Ақпараттық-есептеу орталығы» ШЖҚ РМК ** Бюроның облыстар мен Алматы, Астана, Шымкент қалалары бойынша департаменттері Уəкілетті тұлғалары * Үкіметтік емес ұйымдармен іс-қимыл бойынша уәкілетті тұлға * Ақпаратқа қол жеткізу мəселелері жөніндегі уəкілетті тұлға 1997 жылғы құрылымы * Стратегиялық жоспарлау және үйлестiру департаментi * Экономикалық саясат және арнайы бағдарламалар департаментi * Бюджеттiк бағдарламалар департаментi * Ұйымдық-ақпараттық жұмыс басқармасы * Статистика және талдау жөнiндегi комитетi * Статистикалық әдiстер, жiктеулер және стандарттар басқармасы * Болжамдар, талдау және жарияланымдар басқармасы * Ұлттық есептер басқармасы * Сыртқы экономикалық қызмет статистикасы басқармасы * Бағалар және үй шаруашылығы статистикасы басқармасы * Әлеуметтiк статистика, халық және еңбек басқармасы * Қызмет көрсету, iшкi сауда, көлiк және байланыс басқармасы * Ауыл, орман және балық шаруашылығының статистикасы басқармасы * Өнеркәсiп статистикасы басқармасы * Құрылыс және инвестициялар статистикасы басқармасы * Халықаралық статистикалық ынтымақтастық бөлiмi * Кадр және арнаулы жұмыс бөлiмi * Статистикалық жұмыстарды қаржыландыру бөлiмi * Бухгалтерлiк есеп жүргiзу және есеп беру бөлiмi * Құжат айналымы бөлiмi Басшылығы # Қазақстан Республикасы Стратегиялық жоспарлау және реформалар агенттігінің Төрағасы — Ерғалиев Әсет Арманұлы # Агенттік Төрағасының орынбасары — Төлеуов Олжас Аязбиұлы # Агенттік Төрағасының орынбасары — Шайымова Айгүл Амантайқызы # Агенттік Төрағасының орынбасары — Өтенов Әркен Хамитұлы # Агенттіктің аппарат басшысы — Жұмабеков Арман Дайырұлы Басшыларының тізімі Дереккөздер